શિયાળામાં સૌથી વધારે જો કોઇ વાતનો ડર લાગતો હોય તો તે છે નાહવાનો.. તેમાં પણ જો ઠંડા પાણીએ નાહવાનો વારો આવે તો તો થઈ જાય રામ રામ.. આવા દિવસોમાં કોઇ ગરમ પાણીના ઝરાની વાત કરે તો... હા તમે બરાબર સમજ્યા અને સૌરાષ્ટ્રના જાણીતા સ્થળ તુલસીશ્યામની વાત કરી રહ્યા છે. આ સ્થળ પર તમે ભગવાની પૂજા પણ કરી શકો છો અને ગરમ પાણીના તળાવને જોવાનો એક અલગ આનંદ પણ લઈ શકો છો. આ સ્થળથી જુનાગઢ અને સોમનાથ જેવા બીજા બે પર્યટન સ્થળો પણ ઘણા નજીક આવેલા છે. તમે ઇચ્છો તો તમે તેની પણ મુલાકાત લઈ શકો છો.